חוק תקופת צינון למשרתים בכוחות הביטחון (תיקוני חקיקה), התשס"ז-2007*

תיקון חוק הבחירות לכנסת
[מס' 56]	1.	בחוק הבחירות לכנסת [נוסח משולב], התשכ"ט–1969  (להלן – חוק הבחירות לכנסת), בסעיף 56(א1), בסיפה, בהגדרה "היום הקובע", בפסקה 1 שבה, במקום "שישה חודשים לפני יום הבחירות" יבוא "שלוש שנים לפני יום הבחירות שלאחר יום השחרור משירות; לענין בחירות שיתקיימו לאחר הבחירות האמורות יהיו המנויים בפסקה זו רשאים להיות מועמדים לכנסת אף אם טרם חלפו שלוש שנים כאמור".	
תיקון חוק הממשלה
[מס' 4]	2.	בחוק הממשלה, התשס"א–2001 (להלן – חוק הממשלה), בסעיף 5א, ברישה, במקום "שישה חודשים" יבוא "שלוש שנים".	
תחולה	3.	הוראות סעיף 56 לחוק הבחירות לכנסת, כנוסחו בסעיף 1 לחוק זה, וסעיף 5א לחוק הממשלה, כנוסחו בסעיף 2 לחוק זה, יחולו על ראש שירות הביטחון הכללי, ראש המוסד למודיעין ולתפקידים מיוחדים, קצין צבא בדרגת אלוף ומעלה, קצין משטרה בדרגת ניצב ומעלה, ונציב בתי הסוהר שהפסיקו את שירותם ביום פרסומו של חוק זה ואילך.	
תחילה 	4.	(א)	תחילתו של סעיף 56 לחוק הבחירות לכנסת, כנוסחו בסעיף 1 לחוק זה, ביום שבו תחל הגשת רשימות המועמדים לכנסת השמונה-עשרה לפי סעיף 57(ט) לחוק הבחירות לכנסת. 	
		(ב)	תחילתו של סעיף 5א לחוק הממשלה, כנוסחו בסעיף 2 לחוק זה, ביום שתיכון הממשלה החדשה שלאחר הבחירות לכנסת השמונה-עשרה.	

	אהוד אולמרט
ראש הממשלה		רוני בר-און
שר הפנים	
				
דליה איציק 
ממלאת מקום נשיא המדינה	דליה איציק
יושבת ראש הכנסת